13.12.2022
FI
Euroopan unionin virallinen lehti
L 319/55
(4)
Phytophthora ramorum (EU-isolaatit) Werres, De Cock & Man in ’t Veld -tuhooja on sisällytetty täytäntöönpanoa­ setuksen (EU) 2019/2072 liitteessä IV olevaan D osaan koristekasvien lisäysaineiston osalta ja J osaan hedelmäntuotantoon tarkoitettujen hedelmäkasvien ja niiden lisäysaineiston osalta, koska se täyttää säänneltyjen muiden kuin unionikaranteenituhoojien luetteloon sisällyttämistä koskevat vaatimukset.
Sen vuoksi on perusteltua sisällyttää kyseinen tuhooja direktiivin 93/49/ETY liitteeseen ja täytäntöönpanodirektiivin 2014/98/EU liitteeseen II.
(5)
On myös tarpeen sisällyttää täytäntöönpanodirektiiviin 2014/98/EU toimenpiteitä, joilla torjutaan Phytophthora ramorum (EU-isolaatit) Werres, De Cock & Man in ’t Veld -tuhoojan esiintymistä tietyissä hedelmäkasvien lisäysaineistona käytettävissä istutettavaksi tarkoitetuissa kasveissa ja hedelmäntuotantoon tarkoitetuissa hedelmäkasveissa.
(6)
Candidatus Phytoplasma australiense Davis et al. -tuhooja on sisällytetty täytäntöönpanoasetuksen (EU) 2019/2072 liitteessä II olevaan unionikaranteenituhoojien luetteloon ja poistettu kyseisen asetuksen liitteessä IV olevasta säänneltyjen muiden kuin unionikaranteenituhoojien luettelosta.
Kyseinen tuhooja olisi näin ollen poistettava myös täytäntöönpanodirektiivin 2014/98/EU liitteessä I olevasta säänneltyjen muiden kuin unionikaranteenituhoojien luettelosta ja mainitun direktiivin liitteestä IV siltä osin kuin on kyse suvun Fragaria L. hedelmäntuotantoon tarkoitetuista hedelmäkasveista ja niiden lisäysaineistosta.
(7)
Täytäntöönpanodirektiivissä 2014/98/EU vahvistetaan vaatimukset, joiden mukaan esiperus- ja perusaineisto sekä sertifioitu ja Conformitas Agraria Communitatis (CAC) -aineisto on tuotantotiloissa, avomaalla ja lohkoilla tehtävän silmämääräisen tarkastuksen perusteella todettava vapaaksi kyseisen direktiivin liitteissä I ja II kyseisen suvun tai lajin osalta luetelluista säännellyistä muista kuin unionikaranteenituhoojista liitteen IV vaatimusten mukaisesti.
(8)
Jotta voidaan varmistaa tuhoojista vapaaksi vahvistettujen alueiden osalta yhdenmukaisuus täytäntöönpanoa­ setuksen (EU) 2019/2072 kanssa, olisi myös täytäntöönpanodirektiiviin 2014/98/EU lisättävä poikkeus, joka koskee vaatimusta esiperus- ja perusaineistolle sekä sertifioidulle ja CAC-aineistolle suoritettavasta silmämääräisestä tarkastuksesta, näytteenotosta ja testauksesta.
(9)
Komission täytäntöönpanopäätöksessä (EU) 2017/925 (7) annetaan tietyille jäsenvaltioille tilapäinen lupa sertifioida tiettyjen hedelmäkasvilajien esiperusaineistoa, joka on tuotettu avomaalla hyönteisiltä suojaamattomissa olosuhteissa.
Ranskalle myönnettiin tällainen lupa, jonka voimassaolo päättyi 31 päivänä joulukuuta 2018.
Kyseisen luvan voimassaolon päättymisen huomioon ottamiseksi täytäntöönpanodirektiivin 2014/98/EU liitteessä IV olevassa 4 jaksossa oleva Cydonia oblonga Mill. -kasvien esiperusaineistoa koskeva kohta ”Tuotantotiloja, -paikkaa tai -aluetta koskevat vaatimukset” olisi poistettava.
(10)
Täytäntöönpanodirektiivin 2014/98/EU antamisen jälkeen jäsenvaltioiden kokemukset ovat osoittaneet, että Candidatus Phytoplasma pyri Seemüller & Schneider -tuhoojan vastaiset toimenpiteet, joilla hedelmäkasvien ja niiden lisäysaineiston kokonaisten erien kaupan pitäminen kielletään, jos tuotantotiloissa on havaittu oireista lisäysaineistoa ja oireisia hedelmäkasveja, ovat suhteettomia aiheutuvaan kasvinterveysriskiin nähden.
Täytäntöönpanodirektiiviä 2014/98/EU olisi muutettava, jotta varmistetaan yhdenmukaisuus täytäntöönpanoasetuksessa (EU) 2019/2072 vahvistettujen Candidatus Phytoplasma pyri Seemüller & Schneider -tuhoojaa koskevien tarkistettujen riskinhallinta­ toimenpiteiden kanssa.
Kaikki oireinen lisäysaineisto ja oireiset hedelmäkasvit olisi hävitettävä paikalta ja tuhottava välittömästi.
(11)
Täytäntöönpanodirektiivin 2014/98/EU 32 artiklan mukaan jäsenvaltiot voivat sallia 31 päivään joulukuuta 2022 asti omalla alueellaan sellaisten hedelmäkasvien ja niiden lisäysaineiston kaupan pitämisen, jotka on tuotettu ennen 1 päivää tammikuuta 2017 olemassa olevista esiperus-, perus- ja sertifioiduista emokasveista tai CAC-aineistosta, vaikka kyseinen aineisto tai kyseiset hedelmäkasvit eivät täyttäisi mainitun täytäntöönpanodirektiivin vaatimuksia.
Jäsenvaltioiden lainsäädännön täytäntöönpanosta saama kokemus on osoittanut, että hedelmäkasveja ja niiden lisäysaineistoa koskevan unionin sertifiointimenetelmän soveltamisala ei kata siementen ja siementaimien sertifiointia.
Sen vuoksi nykyisten siirtymätoimenpiteiden soveltamista olisi jatkettava siementen ja taimien tuotannon osalta, koska kyseisten aineistojen mukauttaminen mainitun direktiivin vaatimuksiin vie aikaa.
Jotta kyseisten aineistojen kauppa ei häiriintyisi, soveltamisaikaa olisi jatkettava 31 päivään joulukuuta 2029.
(7) Komission täytäntöönpanopäätös (EU) 2017/925, annettu 29 päivänä toukokuuta 2017, tilapäisen luvan antamisesta tietyille jäsenvaltioille sertifioida tiettyjen hedelmäkasvilajien esiperusaineistoa, joka on tuotettu avomaalla hyönteisiltä suojaamattomissa olosuhteissa, ja täytäntöönpanopäätöksen (EU) 2017/167 kumoamisesta (EUVL L 140, 31.5.2017, s. 7).